מוזיאון קרנגי לאמנות

**מוזיאון קרנגי לאמנות** (באנגלית: **Carnegie Museum of Art**) הוא מוזיאון לאמנות בשכונת אוקלנד בפיטסבורג, פנסילבניה. המוזיאון היה ידוע במקור בשם המחלקה לאמנויות יפות - מכון קרנגי, ושכן בעבר במה שהוא כיום הסניף הראשי של ספריית קרנגי בפיטסבורג. הגלריה הראשונה של המוזיאון נפתחה לקהל הרחב ב-5 בנובמבר 1895. במהלך השנים, הגלריה גדלה באופן משמעותי ובניין חדש נבנה בשדרת פורבס בשנת 1907. בשנת 1963 שונה השם למוזיאון האמנות - מכון קרנגי. גודל הגלריה שולש עם הזמן, ובשנת 1986 שמה שונה רשמית לשמה הנוכחי, כדי להדגיש את היותו חלק ממוזיאוני קרנגי לצד מוזיאון קרנגי להיסטוריה של הטבע, מרכז המדע קרנגי על שם קמין, ומוזיאון אנדי וורהול.[ממוזער| [מיצג מולד נפוליטני מוצגת עונתית במוזיאון קרנגי לאמנות|ימין|267x267 פיקסלים]]
## היסטוריה
אנדרו קרנגי הגה לראשונה את רעיון הקמת המוזיאון בשנת 1886, במטרה לשמור "תיעוד של התקדמות והתפתחות האמנות הציורית באמריקה". הגלריה, שנחנכה ב-5 בנובמבר 1895, שכנה בתחילה בסניף הראשי של ספריית קרנגי בפיטסבורג.[ממוזער| יציקת פורטל הרוחב הצפוני של [קתדרלת בורדו באולם האדריכלות|ימין|275x275 פיקסלים]]קרנגי תיאר בתחילה את אוסף המוזיאון ככזה שיכלול את "הציירים הגדולים של המחר". המוזיאון הורחב משמעותית בשנת 1907 עם תוספת של אולם האדריכלות, אולם הפיסול וגלריות ברוס.

המוזיאון גם מארגן את תערוכת קרנגי הבינלאומית כל כמה שנים. יצירות חשובות רבות מהתערוכה הבינלאומית נרכשו לאוסף הקבוע של המוזיאון, כולל "ההריסות" מאת וינסלו הומר (1896) ו"הסידור בשחור: דיוקן של סניור פאבלו דה סראסאטה*"* מאת ג'יימס אבוט מקניל ויסלר (1884).

בשנת 2023, התובע המחוזי של מנהטן החרים מהמוזיאון רישום מאת אגון שילה שכותרתו "דיוקן של אדם" במסגרת חקירה פלילית בנוגע לביזת אוסף פריץ גרונבאום, שנרצח בשואה.  
## גלריות
* גלריית איילסה מלון ברוס (1907) – נבנתה במקור כדי להציג רפרודוקציות של יציקות ברונזה מפומפיי והרקולנאום. הגלריה שופצה בשנת 2009, וכיום מוצגים בה יותר מ-500 פריטי אמנות דקורטיבית אמריקאית ואירופאית מתקופות הרוקוקו והנאו-קלאסית של המאה ה-18.
* היכל האדריכלות (1907) – מכיל כמעט 140 יציקות גבס בגודל מלא של אלמנטים ממבנים שנמצאו בתרבויות העתיקות והקלאסיות של מצרים, יוון ורומא, ומתקופות הרומנסק, הגותיקה והרנסאנס. זהו האוסף הגדול ביותר של יציקות גבס של יצירות מופת אדריכליות באמריקה ואחד משלושת הגדולים בעולם, יחד עם אלו של מוזיאון ויקטוריה ואלברט בלונדון והמוזיאון הלאומי למונומנטים צרפתיים בפריז.
* אולם הפיסול (1907) – אולם הפיסול עוצב על פי מקדש הפרתנון ונוצר במקור כדי לאכלס את 69 יציקות הגבס של המוזיאון, המציגות פיסול מצרי, מזרח קרוב, יווני ורומי.
* מרכז היינץ לאדריכלות (1993) – מוקדש לאיסוף, חקר ותצוגה של שרטוטים ודגמים אדריכליים.
* גלריות סקייף (1974) – גלריות סקייף מציגות את האוסף הקבוע והעיקרי של המוזיאון, וכוללות ציורים, פסלים, עבודות על נייר, סרטים ועבודות וידאו. הגלריות ממוקמות במבנה מודרניסטי שנבנה בשנת 1974 על ידי אדוארד לאראבי בארנס.
* גלריית הפורום – ממוקמת בקומה הראשונה של המוזיאון, ומוקדשת לתערוכות יחיד מתחלפות של אמנות עכשווית. היא נפתחה ב-3 בנובמבר 1990, בתמיכת הקרן הלאומית לאמנויות – התערוכה הראשונה, *פורום 1*, הייתה תערוכת יחיד של ג'ף וול כאשר מאז התערוכות ממוספרות ברצף, כך לדוגמה, ביולי 2025 מוצגת התערוכה *פורום 90*.

## גלריה

קובץ:CarnegieMuseumofArtAncientChina.jpg|טקסט=Bronze ritualistic vessel, 1300–1150 BCE, Shang dynasty, China|כלי פולחני מברונזה, 1300–1150 לפנה"ס, שושלת שאנג, סין
קובץ:CarnegieMuseumofArtIndianHistory.jpg|טקסט=Stele of Vishnu with Avatars and attendant deities, 12th century, central India|אסטלה של וישנו עם אווטארים ואלים נלווים, המאה ה-12, מרכז הודו
קובץ:CarnegieMuseumofAncientGreek.jpg|טקסט=Ancient Greco-Roman vase|אגרטל יווני-רומי עתיק
קובץ:CarnegieMuseumofArtChristianArtifact.jpg|טקסט=Casket for relics of a saint (châsse), 13th century, French|ארון קבורה לשרידים של קדוש (châsse), המאה ה-13, צרפת
קובץ:CarnegieMuseumofArtportablereliquary.jpg|טקסט=Ivory portable altar, 14th century, French|מזבח נייד עשוי שנהב, המאה ה-14, צרפת
קובץ:CarnegieMuseumofArtKnightArmour.jpg|טקסט=Armour, with Helmet, c. 1555, by Anton Peffenhauser|שריון, עם קסדה, c. 1555, מאת אנטון פפנהאוזר
קובץ:ChrisLitherlandWilliamWallPittsburghFire.jpg|טקסט=View of the Great Fire of Pittsburgh, 1846, oil on canvas, by William Coventry Wall|השריפה הגדולה של פיטסבורג, 1846, שמן על בד, מאת ויליאם קובנטרי וול
קובץ:Albert Bierstadt, Farallon Island 1887 Oil on Canvas.jpg|טקסט=Farallon Island, 1887, oil on canvas, by Albert Bierstadt|האי פארלון, 1887, שמן על בד, מאת אלברט בירסטדט
קובץ:CarnegieMuseumofVincentGoghAfterRain.jpg|טקסט=Wheat Fields After the Rain (The Plain of Auvers), 1890, oil on canvas, by Vincent van Gogh|שדות חיטה אחרי הגשם (מישור אובר), 1890, שמן על בד, מאת וינסנט ואן גוך
קובץ:Place des Lices Paul Signac.jpg|טקסט=Place des Lices, 1893, oil on canvas, by Paul Signac|Place des Lices, 1893, שמן על בד, מאת פול סינאק
קובץ:LitherlandCarnegieMuseumSteamboatontheOhio.jpg|טקסט=Steamboat on the Ohio, 1896, oil on canvas, by Thomas Pollock Anshutz|ספינת קיטור על נהר אוהי*ו*, 1896, שמן על בד, מאת תומאס פולוק אנשוץ
קובץ:Claude Monet - Nymphéas - Carnegie Museum of Art, Pittsburgh, 2019-12-11.jpg|טקסט=Water Lilies (Nymphéas), 1915–1926, oil on canvas, by Claude Monet|שושני המים, 1915–1926, שמן על בד, מאת קלוד מונה
קובץ:RuthMcChesneyMiniatureRoomCarnegieArt.jpg|טקסט=Miniature room box on display, Ruth McChesney|מיניאטורה, רות מק'צ'סני


## קישורים חיצוניים

* 

## הערות שוליים

קטגוריה:ארצות הברית: מוזיאונים לאמנות מודרנית
קטגוריה:פיטסבורג